तुम ठीक हो?
हाँ, ठीक हूँ।
क्या वाल्या जल्दी घर आएगा?
नहीं। याद है, मैंने बताया था कि वह रात भर के लिए मॉस्को गया है।
उस महिला से मिलने के लिए? जिस महिला के साथ तुमने उसके साथ देखा था?
नहीं।
तुम सही थी। मैं बेवकूफ़ी कर रही थी।
नहीं।
वह कैसी दिखती थी?
सच कहूँ तो, वह इतनी ख़ूबसूरत भी नहीं थी। वह मुझसे उम्र में बड़ी भी थी।
क्या वह रूसी लग रही थी?
तुम्हारा क्या मतलब है?
मतलब, क्या तुम्हें लगता है कि वह कोई विदेशी हो सकती है?
नहीं। मेरा मतलब…
मुझे नहीं पता। मैं… मैं उन्हें सुन नहीं पा रही थी।
उसके बारे में इतने सवाल क्यों पूछ रही हो?
बस तुम्हारी मदद करने की कोशिश कर रही हूँ।
मैं अब इसके बारे में और नहीं सोचना चाहती।
शायद…
शायद तुम्हारे लिए यही बेहतर होगा कि कुछ दिनों के लिए कहीं चली जाओ।
बस अपना मन शांत करने के लिए।
तो अब तुम्हें लगता है कि उसका किसी और से चक्कर है।
मैं बस… मैंने तुम्हारी बात पर विचार किया, और…
इसका केवल यही मतलब बनता है।
सच में?
क्या तुम अपने माता-पिता के डाचा में रुक सकती हो?
आज रात को? उससे बात किए बिना?
पक्का वह बस तुम्हें भरोसा दिला देगा कि यह सब तुम्हारे मन का वहम है।
हाँ, शायद वहम ही है।
अगर मैं तुम्हारी जगह होती…
अगर मैं तुम्हारी जगह होती, तो बिना कुछ कहे चली जाती।
तब वह अपराध-बोध से बेहद परेशान हो जाएगा।
मुझे कुछ समय अकेले रहना है, बस सोचने के लिए।
तुम्हें इंतज़ार नहीं करना चाहिए, तान्या।
इतनी अहम बात में ढिलाई नहीं बरती जा सकती।
ढिलाई?
तुम… तुम मेरा मतलब समझ रही हो।
क्या? नहीं, मुझे समझ नहीं आ रहा।
मैं बस तुम्हारी रक्षा करने की कोशिश कर रही हूँ।
मुझे उसकी ज़रूरत नहीं है।
मुझे सोचने की ज़रूरत है।
शायद… शायद तुम्हें जाना चाहिए।
- तुम क्या कर रही हो? - तुम्हें मेरी बात सुननी होगी।
वह वैसा नहीं है, जैसा तुम समझती हो।
उसने अपने देश से ग़द्दारी की है, तान्या।
हे भग…
वह अमरीकियों के लिए काम कर रहा है, उन्हें जानकारी दे रहा है।
- त…तुम्हारा दिमाग़ ख़राब हो गया है? - यही सच है।
काश ऐसा न होता, पर उसे बहुत जल्द गिरफ़्तार कर लिया जाएगा।
और मैं तुम्हें जानती हूँ। मैं जानती हूँ कि उसके अपराधों से तुम्हारा कोई लेना-देना नहीं है।
पर अगर तुम अभी भी यहाँ रही…
- वाल्या सोवियत संघ का हीरो है। - …तो वे तुम्हें भी गिरफ़्तार कर लेंगे।
- वह वायुसेना में ऑफ़िसर है। नहीं। - वाल्या देशद्रोही है, और बरसों से है।
- यह हो ही नहीं सकता। - यह समझना मुश्किल है,
- पर हमारे पास ज़्यादा वक़्त नहीं है। - यह पागलपन है।
- मैं तुम्हारी मदद कर सकती हूँ। - तुम?
मान लो कि तुम्हारी कही कोई बात सच भी हो, तो तुम कर क्या लोगी? तुम तो एक सेक्रेटरी हो।
मैं… पूरी तरह नहीं हूँ।
तुम प्रशासन में काम करती हो।
मैं बिल्डिंग 12 में काम करती हूँ।
तुम्हें भ्रम हो गया है।
मुझे तुम पर यक़ीन नहीं है। मैं… मैं चाहती हूँ कि तुम चली जाओ।
तुम क्या कर रही हो? बस करो।
यह करना बंद करो।
वे तुम्हें सुनते रहे हैं।
सब कुछ।
यह नहीं हो रहा।
बस मुझसे दूर हटो। मेरे घर से निकल जाओ।
तुम्हें स्टार सिटी छोड़नी होगी।
इसका कोई मतलब नहीं बनता।
अगर वे सुन रहे हैं, तो वे सुन लेंगे। उन्हें पता चल जाएगा कि तुमने मुझे चेताया है।
उन्हें पता नहीं चलेगा, क्योंकि इससे पहले
कि कोई और उसे सुन सके, मैं रिकॉर्डिंग तक पहुँच जाऊँगी।
क्या तुमने हमारी बातें सुनी है?
मेरी बातें?
हे भग…
हे भगवान।
मुझे… मुझे…
मुझे वाल्या से बात करनी है।
नहीं, तुम उससे संपर्क नहीं कर सकती।
तुम्हें अभी निकलना होगा, वरना वे तुम्हें भी गिरफ़्तार कर लेंगे।
पर मैं कैसे निकलूँगी?
मैं तुम्हारी मदद करूँगी।
वे बिना पास के सामने वाले फाटक से किसी को नहीं जाने देते…
मैंने कहा न, मैं मदद करूँगी।
मैं तुम्हारे लिए पास ला सकती हूँ।
कल 11:00 बजे मुझसे मिलो,
बिल्डिंग 33 के पास।
तुम्हें मुझ पर भरोसा करना होगा।
ठीक है?
स्टार सिटी
हैलो।
कर्नल रास्कोवा…
- तुम यह क्या कर रही हो? - तुम किस बारे में बोल रहे हो?
तुम्हें पता है कि मैं किस बारे में बोल रहा हूँ। मेरे सबसे ज़रूरी लोगों में से एक को गिरफ़्तार करना,
और किस लिए? किसी… किसी परचे के लिए, जो उसने बरसों पहले कहीं से उठा लिया था?
वैसे, जनरल सेक्रेटरी ने फ़्योदोरोव की किताबों पर पाबंदी लगाई है, और यह बिल्कुल सही भी है।
मेरे पास इसके लिए वक़्त नहीं है। मुझे उसकी ज़रूरत है।
तुम्हें मेरा शुक्रिया अदा करना चाहिए।
उस किताब के विचार क्रांति की भावना के विरुद्ध हैं।
ल्यूडमीला, बस भी करो।
हमें ये खेल खेलने ज़रूरी हैं?
- हम एक-दूसरे को बहुत अच्छी तरह जानते हैं। - सच में?
तुम उसे सज़ा दे रही हो क्योंकि तुम्हें मुझसे कुछ चाहिए।
मैं तुम्हें वही सुरक्षा दे रही हूँ जिसकी इस प्रोग्राम को ज़रूरत है।
जैसा तुमने कहा था, यही मेरा काम है।
तुम्हें क्या चाहिए?
चीफ़ डिज़ाइनर।
तुम ठीक हो?
मुझे बेहद अफ़सोस है, चीफ़।
मैंने… मैंने लापरवाही की।
उस किताब को अपने पास रखकर मैंने सब कुछ ख़तरे में डाल दिया।
हाँ, तुमने लापरवाही की। पर मामला सँभाल लिया गया है।
- कैसे? - मैंने कर्नल रास्कोवा की
कुछ शर्तें मान लीं।
उसे अपने वरिष्ठों अधिकारियों से बचने का उपाय चाहिए था।
तो अब आपने मेरी ख़ातिर अपने ईमान से समझौता कर लिया।
ज़िंदगी समझौतों से बनी है, सर्गेई।
अब चलो।
हमें काम करना है।
तुम कहाँ जा रहे हो?
चीफ़ डिज़ाइनर ने…
उन्होंने मुझे एक प्रशिक्षण अभ्यास में भाग लेने को कहा है।
तुम अभी तो लौटे हो।
हाँ।
यह बड़ी बात नहीं है, बस लंबे समय तक बंद रहने के असर का अध्ययन होगा।
लंबे समय तक।
क्या तुम्हें कोई और मिशन मिला है?
नहीं।
यह साइबेरिया में प्रशिक्षण है।
कुछ और लोगों के साथ बंद रहना होगा।
तुम्हें ख़ुश होना चाहिए।
तुम्हें नौ महीनों के लिए मुझसे छुटकारा मिलेगा।
नौ महीने और तुम आज ही जा रहे हो?
- मैं तुम्हें बताने वाला था। मैं बस… मैं… - पहले मेरे साथ सोना चाहते थे।
नहीं।
जो कल रात हुआ, वह…
वह बहुत ख़ूबसूरत था।
चीफ़ डिज़ाइनर को मना करना संभव नहीं है। तुम यह जानती हो, स्तासिया।
बात बस यह है कि…
मुझे मौका मिले काफ़ी समय हो गया।
ख़ैर, तुम्हें एक और मिशन मिलेगा। मुझे पता है, ज़रूर मिलेगा।
बस सब्र रखो।
फ़िक्र मत करो।
जब तुम साइबेरिया से या जहाँ भी सच में जा रहे हो, वहाँ से लौटोगे,
तुम्हें कोई और वेश्या मिल जाएगी।
तब कई होंगी जो ख़ुद तुम पर टूट पड़ेंगी।
इरीना, कृपया रुको। मैं तुम्हारे लिए चाय बनाती हूँ।
मैं नहीं रुक सकती। हम पहले ही…
वे सुन लेंगे, उन्हें पता चल जाएगा कि तुमने मुझे चेताया है।
उन्हें पता नहीं चलेगा, क्योंकि इससे पहले कि कोई और उसे सुन सके, मैं रिकॉर्डिंग तक पहुँच जाऊँगी।
…उस महिला से। उस महिला से, जिसे तुमने उसके साथ देखा था? क्या वह रूसी लग…
कॉमरेड, मुझे अपनी रिकॉर्डिंग्स से मिलान करने के लिए पात्र, क्रासिल्निकोव के
दिवसीय पास के रिकॉर्ड देखने की अनुमति चाहिए।
नाम दोहराओ।
क्रासिल्निकोव।
ठीक है।
यह रिकॉर्ड ऑफ़िसर को दो।
मिरोनोव अपार्टमेंट 11 अगस्त, 1970
जैसा कि तुम सब जानते हो,
सुरक्षा प्रभाग सभी मानवयुक्त मिशनों पर कड़ी नज़र रखता है
और फ़र्स्ट ऑफ़िस की मंज़ूरी के बिना,
हम तुम्हें स्टार सिटी से बाहर तक नहीं ले जा सकते, शुक्र तक भेजना तो दूर की बात है।
इसीलिए हमने बताया है कि हम पृथ्वी की कक्षा में एक मानवरहित,
ज़िनिट मौसम उपग्रह लॉन्च कर रहे हैं।
पर तुम्हें फिर भी किसी की नज़र में आए बिना बाइकोनूर पहुँचना होगा।
कैसे? उन्होंने इस जगह कड़ी सुरक्षा लगा रखी है।
तुम लोग उसमें यह यात्रा करोगे।
वह क्या है?
उसे समुद्र की तह में उच्च दबाव से वैज्ञानिक उपकरणों की
रक्षा करने के लिए बनाया गया था।
और यही काम वह हमारे लिए शुक्र की सतह पर भी करेगा।
पर उससे पहले, अगले दो दिनों तक वही तुम्हारा घर होगा।
तुम्हें यहीं, स्टार सिटी में उसके अंदर सील कर दिया जाएगा और फिर चोरी-छुपे बाइकोनूर पहुँचाया जाएगा।
आप मज़ाक कर रहे हैं।
कॉमरेड चड्ढा, मैं तुम्हें यह बता सकता हूँ कि तंग जगहों में बिताई जाने वाली
कई लंबी अवधियों में यह तुम्हारी पहली होगी।
शायद बेहतर होगा कि हम एक-दूसरे की गंध की आदत डाल लें।
जब बैथीस्फ़ियर को टावर पर यूटिलिटी मॉड्यूल पर लोड कर दिया जाएगा,
तब तुम नीचे बायोस मॉड्यूल में जा सकोगे,
फिर ऑर्बिटल मॉड्यूल में, और उसके बाद, बेशक़,
आख़िर में लॉन्च के लिए डिसेंट मॉड्यूल में।
- आसान है। - कक्षीय प्रवेश के बाद,
तुम पृथ्वी की कक्षा में पहले से रखे गए एक रीफ़्यूलिंग मॉड्यूल से मिलोगे।
फिर तुम ट्रांस-वीनस इंजेक्शन बर्न करोगे
और किसी को भनक लगने से पहले ही रवाना हो जाओगे।
और फिर क्या? मेरा मतलब, उसके बाद हमें छिपाने का कोई तरीका नहीं होगा।
उसके बाद छल की कोई ज़रूरत नहीं रहेगी।
ख़ासकर जब उन्हें यह समझ आएगा कि हम शुक्र तक पहुँच गए,
इससे पहले कि अमरीकियों को यह पता भी चलता कि ऐसा कुछ संभव है।
वरिष्ठ सदस्य होने के नाते,
स्वाभाविक है कि मुझे सबसे पहले सतह पर उतरकर सोवियत झंडा गाड़ना चाहिए।
सतह पर 460 डिग्री तापमान है। तुम जल जाओगे।
वैसे, वह इतना बड़ा नुकसान भी नहीं होगा।
तुम बस शुक्र के पास से गुज़रोगे और अपनी दिशा को फिर से
पृथ्वी की ओर मोड़ने के लिए उसके गुरुत्वाकर्षण का इस्तेमाल करोगे।
जब तक तुम वहाँ ऊपर रहोगे, तब तक जितना संभव हो उतना डेटा जुटाओगे,
और फिर, बेशक़, बैथीस्फ़ियर को अलग कर दिया जाएगा
और शुक्र की सतह की ओर भेज दिया जाएगा।
हम बस यही उम्मीद कर सकते हैं कि वह वातावरणीय दबाव को इतनी देर तक सह पाए
कि अपना डेटा पृथ्वी तक भेज सके।
तुम्हें व्यायाम को लेकर चौकस रहना होगा।
किसी भी इंसान ने कभी भी शून्य गुरुत्वाकर्षण में इतना लंबा समय नहीं बिताया है।
और हमें बहुत चिंता है
कि हड्डियों की क्षति और मांसपेशियों का क्षय दुर्बल कर सकता है।
आपका बहाना क्या है, कॉमरेड निकुलोव?
हाँ?
मुझे कल कॉमरेड क्रासिल्निकोव को जारी किए गए
दिवसीय पास की कार्बन कॉपी चाहिए।
ज़रा रुको।
तुम्हें ग़लतफ़हमी हुई है।
उस दिन क्रासिल्निकोव के नाम कोई पास जारी नहीं हुआ था।
बिल्कुल हुआ था।
वह फ़ाइल में नहीं है।
जब कर्नल रास्कोवा ने मुझसे उसे लाने को कहा, तो क्या तुम्हें लगता है कि उन्हें ग़लतफ़हमी हुई?
- ख़ैर… - शायद बेहतर होगा
कि तुम और अच्छी तरह ढूँढो।
ठीक है। ठीक है।
मुझे…
मुझे अफ़सोस है, पर मुझे…मुझे वह नहीं मिल रहा।
ठीक है।
उन्हें क्या बताओगी?
चिंता मत करो।
मैं तुम्हारी नाकाबिलियत अपने तक ही रखूँगी।
- मुझे आपका पास देखना होगा। - नहीं। आप… आप मज़ाक कर रहे होंगे।
मुझे…मुझे अपने बेटे के लिए मॉस्को से जूते लेने जाने के लिए भी पास चाहिए?
ये नए नियम हैं।
मैं इन नए नियमों से थक चुकी हूँ। हम ऐसे कैसे जिएँ?
- मैं समझ नहीं पा रही… - कॉमरेड, आपका पास
सिर्फ़ 10:00 बजे तक मान्य था।
- पीछे हटिए, वरना हिरासत में लिया जाएगा। - नहीं, नहीं। मेरे सवाल का जवाब दीजिए।
अभी 10:40 ही हुए हैं।
माफ़ करना, मॉस्को से आने वाली बसें…
- यह कब हुआ? - …देर से चलीं।
माफ़ कीजिए, मुझे यह दर्ज करना होगा।
चलो भी।
अगर यह दर्ज किया, तो अचानक न जाने कितने लोग…
- मुझे पास देखना है। - …न जाने कितने घंटे
यह साबित करने में बर्बाद करेंगे कि बस का टायर पंक्चर हो गया था।
तुम्हें लगता है कि यह राज्य के समय का, तुम्हारे समय का,
मेरे समय का सबसे अच्छा इस्तेमाल है?
तुम्हें पता है कि मैं कौन हूँ?
मैं अंतरिक्ष में जाकर लौट चुका हूँ।
हाँ, अब पहचाना मुझे?
माफ़ कीजिए, कॉमरेड।
कोई बात नहीं।
- रुको। - नहीं, तुमने यह नहीं जाँचा
- कि तुम सही ऊँचाई पर थी। - मैंने प्रक्रिया का पालन किया।
मिशन विफल हुआ, कर्मी दल मारा गया।
बहुत देर कर दी, वैल्युश। तुम कहाँ थे?
अभी नहीं।
- तुम बर्न के दौरान… - माफ़ करना।
…ग़लत दिशा में जा रही थी
और शुक्र की कक्षा में जाने का मौका चूक गई।
तुम इसे ठीक से चला ही नहीं सकती।
इंसर्शन बर्न का समय हो गया है।
पंद्रह सेकंड में इंजन प्रज्वलन।
तुमने प्रोपेलेंट वाल्व के विन्यास की जाँच कर ली है?
बर्न के लिए स्वचालित अनुक्रम सक्रिय कर दिया है?
बर्न सक्रिय है।
प्रोपेलेंट वाल्व खुल रहे हैं।
और इंजन चालू।
मिशन फिर से विफल हुआ।
अब तुम गहरे अंतरिक्ष की ओर जा रही हो।
- फिर से। - प्रोग्राम रीसेट करो।
और हम टरबोपंप की गति बढ़ने की दर देखेंगे।
अब, ऑटो लॉन्च अनुक्रम ठीक इसी समय…
- चीफ़? - …शुरू होना चाहिए।
- चीफ़ डिज़ाइनर, आपसे एक मिनट बात कर सकता हूँ? - माफ़ करना, थोड़ा रुको।
हाँ?
मैं… मैं बस…
यह… यह कॉमरेड चड्ढा के बारे में है।
हाँ?
मुझे बस ऐसा लगता है कि वह…
वह… वह इस मिशन की कठिनाइयों के लिए तैयार नहीं है।
एक अच्छी तरह प्रशिक्षित दल के साथ भी यह काफ़ी कठिन होगा।
मुझे बस चिंता है कि वह हम सबको ख़तरे में डाल सकती है।
और मुझे अंदाज़ा लगाने दो कि तुम्हारे हिसाब से उसकी जगह किसे जाना चाहिए।
वह सबसे ज़्यादा योग्य है।
आप जानते हैं कि उसमें वह इच्छा-शक्ति, वह क्षमता, वह कौशल है।
कॉमरेड पोलिवानोव…
और अगर वह यहीं नीचे फँसी रही, तो मुझे डर है कि उसके साथ क्या हो सकता है।
अगर तुम्हें अगले नौ महीनों तक साँस लेने के लिए हवा चाहिए,
तो पूरे स्टार सिटी में, कॉमरेड चड्ढा ही इकलौती इंसान है
जो जानती है कि उस प्रणाली को कैसे चलाना है।
तो फिर, पावेल की जगह क्यों नहीं भेजते? मेरा मतलब, अनास्तासिया सबसे अच्छी है।
- बात सबसे अच्छा होने की नहीं है। क्या तुम अंधे हो? - तो फिर क्यों…
उस पर हर समय नज़र रखी जाती है।
उस पर निगरानी रखने वाला उसके साथ अपने परिवार से भी ज़्यादा वक़्त बिताता है।
और अगर उन्हें यह पता चल गया कि हम यहाँ, अभी, इस कमरे में क्या कर रहे हैं,
तो हम अपनी बाक़ी सारी ज़िंदगी गुलाग में बिताएँगे!
- मुझे माफ़ कीजिए, मैं बस… - मैं जानता हूँ। कृपया, अब जाओ।
मुझे कल रात के लिए माफ़ कर दो।
नहीं, माफ़ी तो… माफ़ी तो मुझे माँगनी चाहिए।
ऐसा लग रहा है जैसे मैं किसी सपने में हूँ।
पर साथ ही, बातें आख़िरकार समझ में आने लगी हैं, जैसे…
अचानक उठ कर मॉस्को जाना, उसका ध्यान बस कहीं और ही रहना।
समझ रही हो?
मुझे पता था कि उसमें कुछ बदलाव आया है।
मैं बस ख़ुद को दोष दिया।
नहीं, तुम…
तुम जितना समझती हो, उससे कहीं ज़्यादा मज़बूत हो।
यह लो।
यह क्या है?
- तुमने कैसे… - जब तुम फाटक पार कर लो,
तो मॉस्को जाने वाली बस पकड़ लेना। इसके अंदर एक पता है और एक चाबी भी।
पीछे के दरवाज़े से अंदर जाना।
मुझे नहीं लगता कि मैं यह सब अकेले कर पाऊँगी।
तुम्हें अकेले नहीं करना होगा।
मैं जितनी जल्दी हो सके, तुम्हारे पास पहुँच जाऊँगी
और फिर हम यह तय करेंगे कि तुम्हें देश से बाहर कैसे निकालना है।
देश से बाहर?
और कोई रास्ता नहीं है।
देशद्रोहियों के परिवार संबंध के आधार पर दोषी माने जाते हैं।
- क्या मैं सच में देश से बाहर निकल भी पाऊँगी? - वह मुझ पर छोड़ दो।
वाल्या का क्या होगा?
तुम्हें उसे अपने दिमाग़ से निकाल देना चाहिए।
तुम्हें जाना चाहिए।
कृपया।
तुम यह क्यों कर रही हो?
तुम मेरी मदद क्यों कर रही हो?
तुम्हें जाना चाहिए।
बच्चों के साथ काम करना, संगीत सिखाना। तुम्हें यह बहुत पसंद होगा।
हाँ। मुझे यह बहुत पसंद है।
- यहाँ आने से पहले… - उसे अंदर भेजो।
मैं मॉस्को सिटी बैले में रिहर्सल पियानिस्ट थी।
- यह तो शानदार है। - हाँ, शानदार था।
और तुमने कहा था कि तुम प्रशासन में काम करती हो।
इसका क्या मतलब है?
इरीना। तुम प्रशासन में काम करती हो?
कर्नल रास्कोवा?
दरअसल, मैं बस एक सेक्रेटरी हूँ।
अरे, मुझे इस पर यक़ीन नहीं है।
उस स्कूल में अपने बच्चे का दाख़िला करवाने के लिए तुम्हें कोई अहम शख़्स होना पड़ता है।
या किसी अहम शख़्स के लिए अहम होना पड़ता है।
यह सुनने में अच्छा लगता है।
किसी अहम शख़्स के लिए अहम होना।
हमारी मामूली सेक्रेटरी, कृपया बैठो।
कॉमरेड येगोरोवा यहाँ मुझे बता रही है
कि तुम अपनी निगरानी के एक लक्ष्य के काफ़ी क़रीब आ गई हो।
नहीं।
क्या मैं अपने ही कानों को झुठला दूँ?
बिल्कुल नहीं।
जब मैं मिरोनोव अपार्टमेंट जाने लगी, तब मैं प्रोटोकॉल से हट गई थी, पर मैं…
यह नियमों का घिनौना उल्लंघन है, कर्नल।
उसकी बेटी तो वहाँ पढ़ती भी है…
बस।
उसमें ऐसी क्या बात है जो तुम्हें इतनी आकर्षक लगी?
उसकी आँखें?
उसकी गंध?
या उसका यह अंदाज़ कि वह अपनी मर्ज़ी से जो चाहे करती है?
नहीं, कर्नल, मैं बस अपना काम कर रही थी।
इसीलिए मैं यहाँ आई हूँ।
मेरी रिपोर्ट में वह सब है कि मैं पिछले कुछ हफ़्तों से मिरोनोव के घर में
घुसपैठ क्यों कर रही थी।
वाल्या मिरोनोव?
जी।
वही जासूस है।
मुझे पूरा यक़ीन है।
मैं माफ़ी चाहती हूँ कि मैंने…
अपना शक़ आपको पहले नहीं बताया,
पर मैं जानती हूँ कि यह कितना अहम है और आपको बताने से पहले,
मैं पूरी तरह पक्का कर लेना चाहती थी कि यह बात बिल्कुल सच है।
पर उसने नियम तोड़ा।
अगर हमें सुरक्षा सेवाओं के नियमों का पालन करना है, तो…
खड़ी हो जाओ।
लगता है कि तुम्हें अपने लक्ष्यों की तुलना में अपने साथ काम करने वालों के लिए
- मुसीबत खड़ी करने में ज़्यादा दिलचस्पी है। - कर्नल रास्कोवा, मैं बस…
माफ़ी माँगो।
मुझे माफ़ कीजिए, कर्नल रास्कोवा।
मुझसे नहीं।
उससे।
इरीना वैस्लिएवना…
मैं दिल से माफ़ी चाहती हूँ।
इसलिए कि तुम एक बचकानी चुगलखोर हो।
इसलिए कि मैं एक…
बचकानी चुगलखोर हो।
इसलिए कि मैं एक बचकानी चुगलखोर हूँ।
जाओ।
तो, इरीना वैस्लिएवना, लगता है कि मैंने तुम्हें एक बार फिर कम आंका।
चलो उम्मीद करें कि तुम्हारी इस देरी ने हमारा कीमती वक़्त बर्बाद नहीं किया होगा।
क्या हमें पता है कि अभी वाल्या मिरोनोव कहाँ है?
वैसे, वह आज सुबह मॉस्को से लौटा है, पर तब से अपने अपार्टमेंट नहीं गया।
शायद उसे शक़ हो गया है कि हमें उस पर शक़ है।
अगर ऐसा होता, तो वह स्टार सिटी लौटता ही नहीं।
चीफ़ डिज़ाइनर का दफ़्तर जानता होगा…
चीफ़ डिज़ाइनर बस बीच में अड़चन ही डालेंगे।
अगर हमें नुकसान सीमित रखना है, तो यह चुपचाप सँभालना होगा।
फ़िलहाल बस इतना ही।
ऑपरेशंस डायरेक्टरेट से बात करवाओ।
वाल्या।
बस योजनाएँ एक बार फिर देख रहा हूँ।
फ़िक्र मत करो, यान बिल्कुल दुरुस्त है। वे सुरक्षित रहेंगे।
मैं जानता हूँ कि हर लॉन्च से पहले कैसा लगता है। हमेशा…
नींद नहीं आती, भूख नहीं लगती।
यूरी के समय से ही ऐसा है।
कुछ मायनों में, वहाँ ऊपर होना ज़्यादा आसान होता है, है न?
हाँ, शायद।
ब्रह्मांड अपनी किस्मत साथ लाता है।
माफ़ कीजिए, चीफ़ डिज़ाइनर।
वाल्या, तुम्हारी पत्नी तुम्हें ढूँढते हुए प्रशिक्षण केंद्र आई थी।
माफ़ करना, क्या?
तुम्हारी पत्नी।
वह यहाँ है?
नहीं, वह बाहर इंतज़ार कर रही है।
माफ़ कीजिए, आपको ऐतराज़ तो नहीं होगा अगर मैं…
- ज़रूर। - मैं जल्द लौटूँगा।
ज़रूर।
शुक्रिया, वीतास।
क्या हुआ?
उन्हें पता है।
क्या?
- उन्हें पता है। - किसे क्या पता है?
उन्हें पता है कि तुमने क्या किया है।
- तुम क्या कह रही हो? - मुझसे झूठ मत बोलो।
- मैं झूठ नहीं बोल रहा। - वे तुम्हें गिरफ़्तार करने वाले हैं।
- समझ रहे हो? - कौन… क्या?
समझ रहे हो?
तुम्हें स्टार सिटी छोड़नी होगी।
बस रु… बस… बस रुको, बस रुको। क्या?
तान्या। माफ़ करना, मैंने पूरी कोशिश की।
- मैं कोई बहाना नहीं सुनना चाहती। - मैंने इसे रोकने की हर कोशिश की।
- तुम्हें जाना होगा। - मैं तुम्हारे बिना कहीं नहीं जा रहा।
- समझी? - हाँ, ख़ैर…
मैं हमें यहाँ से निकाल सकता हूँ। मैं हम दोनों को अभी निकाल सकता हूँ।
क्या, अमरीकियों के साथ?
एक औरत है… मॉस्को में एक औरत है।
उसने मुझसे कहा था कि अगर कुछ ग़लत हो जाए, अगर कुछ ग़लत हो जाए…
अगर कुछ ग़लत हो जाए, तो मैं जाकर…
मैं कैफ़े पर, गोरकोगो स्ट्रीट वाले कैफ़े की दीवार पर
- दो निशान बनाऊँ… - दो निशान?
…और फिर उससे क्रिम्स्की ब्रिज पर मिलूँ। क्रिम्स्की ब्रिज।
- कैफ़े पर निशान? - वह हम दोनों को एक गाड़ी में बिठा सकती है।
- ठीक है, वह… - अपनी बकवास सुनो!
तुम पागल लग रहे हो। मैं तो…
- कृपया, बस… बस रुको। - मैं तुम्हारे साथ कमबख़्त कहीं नहीं जा रही।
- नहीं। - मैं हम दोनों को यहाँ से निकाल सकता हूँ।
- नहीं, नहीं। बस बहुत हुआ, वाल्या! - कृपया, मैंने नहीं…
- अब मुझे तुम पर रत्ती भर भरोसा नहीं रहा! - कृपया चिल्लाओ मत।
- मैं अब यह जानती भी नहीं कि तुम हो कौन।
- तुम जानती हो। - नहीं।
- तान्या। मैंने यह सब तुम्हारे लिए किया। - तुम्हें जाना होगा।
मेरे लिए? तुमने कमबख़्त मेरी ज़िंदगी बर्बाद कर दी, वाल्या।
तुमने कमबख़्त हमारी ज़िंदगी तबाह कर दी।
तुम्हें जाना होगा।
- मैं तुम्हारे बिना नहीं जा रहा। - तुम्हें…
तान्या, कृपया रुको। तान्या…
मुझे मत छुओ।
अगर तुमने मुझे दोबारा छुआ, तो मैं चिल्ला दूँगी।
मिरोनोव यहाँ नहीं है।
मिरोनोव का लॉकर?
ठीक है।
वाल्या!
तुम ठीक हो?
हाँ, बस थोड़ी ताज़ी हवा ले रहा हूँ।
अगले नौ महीनों तक आख़िरी।
लो, पैकेट रख लो। मुझे इनकी ज़रूरत नहीं पड़ेगी।
पूरे मामले में, अगले कुछ दिन ही सबसे मुश्किल होंगे।
उस डब्बे में बंद, वोस्तोक अंतरिक्ष यान से भी ज़्यादा तंग।
तुम वेनेरा के लिए कब निकल रहे हो?
मुझे तो पाँच मिनट पहले वहाँ होना चाहिए था। बेहतर होगा कि अभी निकलूँ।
- नौ महीनों बाद मिलते हैं, वैल्युश। - ठीक है, शुभकामनाएँ।
पावेल।
पावेल! एक सेकंड रुको। बस एक सेकंड।
वह कहाँ है?
मैं… मैं…
मैं सुन रहा हूँ कि पूरे स्टार सिटी में कुछ हो रहा है।
सुरक्षा काफ़ी कड़ी कर दी गई है।
- आपको लगता है कि उसे हिरासत में लिया गया होगा? - धत्!
- हम यह दो कॉस्मोनॉटों के साथ कर सकते हैं? - दो पायलटों के बिना नहीं!
- चूँकि हमारे पास सिर्फ़… - अगला मौका बरसों बाद आएगा।
यह हमारा इकलौता मौका है।
मैं उसके अपार्टमेंट जाता हूँ। उसे ढूँढने की कोशिश…
उसके लिए वक़्त नहीं है, सर्गेई। हमें पहले से ही देर हो गई है।
वाल्या। तुम आ गए। हमें पावेल को तुरंत ढूँढना होगा।
- पावेल नहीं आ रहा। - क्या?
- उसे गिरफ़्तार कर लिया गया है। - पर कैसे?
वे पूरे शहर में लोगों को उठा रहे हैं।
रास्कोवा, वह पागल हो गई है।
तो फिर यह ख़त्म हुआ। यह…
आपको नहीं पता कि उसने उसे वेनेरा के बारे में बताया है या नहीं।
इससे फ़र्क़ नहीं पड़ता। मिशन के लिए तीन कॉस्मोनॉट चाहिए, और पावेल…
मैं उसकी जगह जाऊँगा।
तुम्हारा… तुम्हारा क्या मतलब है?
मैं जाऊँगा।
हमारे पास और क्या विकल्प है?
केवल मैं ही उसकी जगह ले सकता हूँ।
प्रशिक्षण कार्यक्रम मैंने ही बनाया है। मुझे पता है कि क्या करना होगा।
शायद हमसे भी बेहतर पता है।
बेशक़ हमसे बेहतर पता है।
तुम्हें पूरा यक़ीन है?
हाँ।
चीफ़ डिज़ाइनर, मैं जानता हूँ कि यह कितना अहम है।
शुक्रिया।
ठीक है।
ठीक है। जाओ।
फ़्लाइट सूट पहन लो।
- मुझे ख़ुशी है कि तुम साथ जा रहे हो, वैल्युश। - हाँ। चलो।
हम लोड कर रहे हैं।
मदद करो!
अपनी माल-सूची दिखाओ।
बाइकोनूर?
इसके लिए पहले से मंज़ूरी क्यों नहीं ली?
दरअसल, यह हफ़्तों से ट्रांसफ़र माल-सूची में है।
नए उपग्रह के लॉन्च के लिए उपकरण।
पीछे का हिस्सा खोलो!
उसमें क्या है?
चीफ़ डिज़ाइनर का नवीनतम मौसम उपग्रह।
अगर हमने लॉन्च से पहले पेलोड नहीं पहुँचाया,
तो चीफ़ डिज़ाइनर हमारी खैर नहीं छोड़ेंगे।
यह क्या है?
मौसम देखने की बजाय,
इसे शायद इन्हीं को ढूँढना चाहिए।
फाटक खोलो!
स्तासिया, अगर मैं तुमसे फिर कभी न मिलूँ,
तो मैं चाहता था कि तुम यह जान लो कि हार मानना आसान है।
जीना मुश्किल है।
तुमने मुझे यह बात समझाई। और भी कई बातों के अलावा।
मुझे ख़त लिखना कभी पसंद नहीं रहा है।
जब उन्होंने मुझसे पहली बार लूना 17 से पहले ख़त लिखवाया था, तो ऐसा कोई नहीं था जिसे मैं लिखता।
पर अब लगता है कि कोई है।
ऐसे जाने के लिए माफ़ कर देना।
माफ़ करना, तुमसे झूठ बोलने के लिए।
हमें यह देखने का मौका न देने के लिए कि यह रिश्ता क्या बन सकता था।
पर शायद इससे कोई फ़र्क नहीं पड़ता है।
सच यह है…
कि तुम मुझसे बेहतर की हक़दार हो।
इस यात्रा में आगे जो भी हो, मुझे बस यही उम्मीद है कि तुम फिर से साँस ले सको।
प्यार सहित, तुम्हारा पति, साशा।
उप-शीर्षक अनुवादक : मून कलिता